Jürgen Haase

Jürgen Haase (s. 19. tammikuuta 1945 Friedersdorf) on saksalainen entinen yleisurheilija, joka kilpaili kestävyysjuoksussa. Aktiiviurallaan hän edusti maajoukkuetasolla Itä-Saksaa ja seuratasolla SC Leipzigia. Haase voitti EM-kisoista kolme mitalia, kultaa 10 000 metriltä vuosina 1966 ja 1969 sekä hopeaa samalta matkalta vuonna 1971. Hän osallistui olympialaisiin kerran, Méxicossa 1968. Tuolloin Haase sijoittui 10 000 metrillä viidenneksitoista. 

Haase ryhtyi urheilu-uransa jälkeen juoksuvalmentajaksi ja oli Saksan jälleenyhdistymisen jälkeen maan liiton valmentaja. Hänen valmennettavistaan ehkä tunnetuin oli kestävyysjuoksija Kathrin Weßel, joka kilpaili 1980- ja 1990-luvuilla. 

 Ennätykset 

 10 000 m: 27.53,36 (1971) 

 Lähteet 

Luokka:Itäsaksalaiset kestävyysjuoksijat
Luokka:Vuonna 1945 syntyneet
Luokka:Elävät henkilöt